महंगाई के विरोध में पीएम का पुतला जलाया
कोटा| सुभाषसर्किल केशवपुरा में बढ़ती महंगाई के विरोध में कांग्रेस नेता विकास गोस्वामी, विपिन सक्सेना कुलदीप सोलंकी के नेतृत्व में प्रधानमंत्री नरेंद्र मोदी का पुतला जलाया गया। यहां लोगों ने कहा कि वार्ड पार्षद ने भी कभी चुनाव के बाद क्षेत्र की स्थिति नहीं देखी, इसे लेकर लोगों में आक्रोश है। इस दौरान कुलदीप सिंह सोलंकी, सुमन, अरविंद, पंकज जागा, करन, सोनू मेवाड़ा, संतोष, मंजू बाई, गुड्डी, हेमलता आदि मौजूद रहे। वहीं, विमेन इंडिया मूवमेंट की ओर से सोमवार सुबह 11 बजे कलेक्ट्रेट पर रसोई गैस के दामों में बढ़ोतरी के खिलाफ प्रदर्शन कर राष्ट्रपति के नाम ज्ञापन सौंपा जाएगा। यह जानकारी जिलाध्यक्ष नफीस अख्तर ने दी।
hin_Deva hin_Deva